CELEX: 32019D1771
Language: et
Date: 2019-10-23 00:00:00
Title: Komisjoni rakendusotsus (EL) 2019/1771, 23. oktoober 2019, millega muudetakse otsust 2011/163/EL nõukogu direktiivi 96/23/EÜ artikli 29 kohaselt Suurbritannia ja Põhja-Iiri Ühendkuningriigi ja Briti kroonile alluvate alade esitatud kavade tunnustamise kohta (teatavaks tehtud numbri C(2019) 7641 all) (EMPs kohaldatav tekst)

24.10.2019   
               
               
                  ET
               
               
                  Euroopa Liidu Teataja
               
               
                  L 270/110
               
            
         KOMISJONI RAKENDUSOTSUS (EL) 2019/1771,
         23. oktoober 2019,
         millega muudetakse otsust 2011/163/EL nõukogu direktiivi 96/23/EÜ artikli 29 kohaselt Suurbritannia ja Põhja-Iiri Ühendkuningriigi ja Briti kroonile alluvate alade esitatud kavade tunnustamise kohta
         
            
               (teatavaks tehtud numbri C(2019) 7641 all)
            
         
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 29. aprilli 1996. aasta direktiivi 96/23/EÜ, millega nähakse ette teatavate ainete ja nende jääkide kontrollimise meetmed elusloomades ja loomsetes toodetes ning tunnistatakse kehtetuks direktiivid 85/358/EMÜ ja 86/469/EMÜ ning otsused 89/187/EMÜ ja 91/664/EMÜ, (1) eriti selle artikli 29 lõike 1 neljandat lõiku,
         ning arvestades järgmist:
         
                     (1)
                  
                  
                     29. märtsil 2017 esitas Ühendkuningriik Euroopa Liidu lepingu (edaspidi „ELi leping“) artikli 50 kohase teate oma kavatsuse kohta liidust välja astuda. 11. aprillil 2019 võttis Euroopa Ülemkogu vastu otsuse (EL) 2019/584, (2) millega pikendatakse kokkuleppel Ühendkuningriigiga ELi lepingu artikli 50 lõike 3 kohast tähtaega. Kõnealuse otsuse kohaselt on ELi lepingu artikli 50 lõikes 3 sätestatud tähtaega pikendatud kuni 31. oktoobrini 2019. Seepärast lõpeb liidu õiguse kohaldamine Ühendkuningriigi suhtes ja Ühendkuningriigis alates 1. novembrist 2019 (edaspidi „väljaastumise kuupäev“).
                  
               
                     (2)
                  
                  
                     Direktiivi 96/23/EÜ artikli 29 kohaselt peavad kolmandad riigid, kellelt liikmesriigid võivad importida kõnealuse direktiiviga hõlmatud loomi ja loomseid saadusi, esitama jääkide kontrolli kavad (edaspidi „kavad“), millega nähakse ette nõutavad tagatised. Kavad peaksid hõlmama vähemalt kõnealuse direktiivi I lisas loetletud jääkide ja ainete rühmi.
                  
               
                     (3)
                  
                  
                     Komisjoni otsusega 2011/163/EL (3) kiideti heaks teatavate kolmandate riikide esitatud kavad nimetatud otsuse lisas loetletud teatavate loomade ja loomsete saaduste kohta.
                  
               
                     (4)
                  
                  
                     Suurbritannia ja Põhja-Iiri Ühendkuningriik on esitanud komisjonile Suurbritannia ja Põhja-Iiri Ühendkuningriigi kavad veiste, lammaste/kitsede, sigade, hobuslaste, kodulindude, vesiviljeluse, piima, munade, küülikute, looduslike ulukite, tehistingimustes peetavate ulukite ja mee kohta ning Briti kroonile alluvate alade kavad mõnede eespool loetletud kaupade kohta. Kõnealused kavad annavad piisavad tagatised ja need tuleks heaks kiita.
                  
               
                     (5)
                  
                  
                     Selleks et vältida asjatuid häireid kaubanduses pärast väljaastumise kuupäeva, tuleks Suurbritannia ja Põhja-Iiri Ühendkuningriik ja Briti kroonile alluvad alad kanda otsuses 2011/163/EL esitatud nende kolmandate riikide loetellu, mille kavasid on asjakohaste kaupade puhul tunnustatud. Otsuse 2011/163/EL lisa tuleks seega vastavalt muuta.
                  
               
                     (6)
                  
                  
                     Käesolevat otsust tuleks kohaldada alates 1. novembrist 2019, välja arvatud juhul, kui liidu õigust kohaldatakse sel kuupäeval jätkuvalt Suurbritannia ja Põhja-Iiri Ühendkuningriigi suhtes ning Suurbritannia ja Põhja-Iiri Ühendkuningriigis.
                  
               
                     (7)
                  
                  
                     Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsuse 2011/163/EL lisa muudetakse vastavalt käesoleva otsuse lisale.
         
         
            Artikkel 2
            Käesolevat otsust kohaldatakse alates 1. novembrist 2019.
            Seda ei kohaldata siiski juhul, kui liidu õigust kohaldatakse sel kuupäeval jätkuvalt Suurbritannia ja Põhja-Iiri Ühendkuningriigi suhtes ning Suurbritannia ja Põhja-Iiri Ühendkuningriigis.
         
         
            Artikkel 3
            Käesolev otsus on adresseeritud liikmesriikidele.
         
         
            Brüssel, 23. oktoober 2019
            
               
                  Komisjoni nimel
               
               
                  komisjoni liige
               
               Vytenis ANDRIUKAITIS
            
         
         
            (1)  EÜT L 125, 23.5.1996, lk 10.
         
            (2)  Euroopa Ülemkogu 11. aprilli 2019. aasta otsus (EL) 2019/584, tehtud kokkuleppel Ühendkuningriigiga, millega pikendatakse ELi lepingu artikli 50 lõike 3 kohast tähtaega (ELT L 101, 11.4.2019, lk 1).
         
            (3)  Komisjoni 16. märtsi 2011. aasta otsus 2011/163/EL nõukogu direktiivi 96/23/EÜ artikli 29 kohaselt kolmandate riikide esitatud kavade tunnustamise kohta (ELT L 70, 17.3.2011, lk 40).
      
      
         
            LISA
            Otsuse 2011/163/EL lisa muudetakse järgmiselt.
            
                        1)
                     
                     
                        Fääri saari ja Gruusiat käsitlevate kannete vahele lisatakse järgmine kanne:
                        
                                    „GB
                                 
                                 
                                    Suurbritannia ja Põhja-Iiri Ühendkuningriik
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X“.
                                 
                              
                  
                        2)
                     
                     
                        Gruusiat ja Ghanat käsitlevate kannete vahele lisatakse järgmine kanne:
                        
                                    „GG
                                 
                                 
                                    Guernsey
                                 
                                 
                                    X
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                    X
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                    X“.
                                 
                              
                  
                        3)
                     
                     
                        Iisraeli ja Indiat käsitlevate kannete vahele lisatakse järgmine kanne:
                        
                                    „IM
                                 
                                 
                                    Mani saar
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                     
                                 
                                 
                                     
                                 
                                 
                                    X
                                 
                                 
                                    X
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                    X“.
                                 
                              
                  
                        4)
                     
                     
                        Iraani ja Jamaicat käsitlevate kannete vahele lisatakse järgmine kanne:
                        
                                    „JE
                                 
                                 
                                    Jersey
                                 
                                 
                                    X
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                    X
                                 
                                 
                                    X“.